**Rámcová dohoda**

(návrh)

a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

## Článok I. Zmluvné strany

1. **Objednávateľ:** **Univerzita Komenského v Bratislave**

Sídlo: Šafárikovo nám. 6, 814 99 Bratislava

Korešpondenčná adresa: Šafárikovo nám. 6, P. O. Box 440, 814 99 Bratislava 1

Štatutárny orgán: prof. JUDr. Bc. Marek Števček, PhD., rektor

Osoba oprávnená na podpis Rámcovej dohody: Ing. Ingrid Kútna Želonková, PhD., kvestorka

IČO: 00 397 865

DIČ: 2020845332

(ďalej len „objednávateľ“)

1. **Dodávateľ:**

Sídlo:

Zastúpený:

IČO:

DIČ:

IČ DPH:

Osoby oprávnené konať:

- vo veciach dohody:

- vo veciach realizácie dohody:

Bankové spojenie:

IBAN:

Zapísaný v Obch. registri:

Kontakt:

(ďalej len „dodávateľ“)

## Článok II. Úvodné ustanovenia

1. Podkladom pre uzavretie tejto Rámcovej dohody (ďalej len „dohoda“) je výsledok verejného obstarávania zákazky „Tonery – 013/22“ uskutočnenej v rámci dynamického nákupného systému „IKT pre Univerzitu Komenského v Bratislave - 2022“.
2. Touto dohodu sa stanovuje právny režim predaja tovaru podľa technickej špecifikácie uvedenej v Prílohe č. 1 Opis predmetu dohody a podľa Prílohy č. 2 Cenová ponuka na základe uzatvorenia jednotlivých čiastkových zmlúv (ďalej len „čiastková zmluva“), pri predaji tovaru v celkovej cene bez DPH do 3 320,- EUR bude vystavená objednávka. V čiastkovej zmluve/objednávke bude presne určený tovar, miesto dodania a ostatné podmienky dodania predmetu dohody. Príloha č. 1 a Príloha č. 2 sú neoddeliteľnou súčasťou tejto dohody.

## Článok III. Predmet plnenia dohody

1. Predmetom tejto dohody je dodávka tovaru dodávateľom uvedeného v Prílohe č. 1 Opis predmetu dohody a podľa Prílohy č. 2 Cenová ponuka, na základe čiastkových zmlúv alebo objednávok objednávateľa za podmienok uvedených v tejto dohode a  záväzok objednávateľa prevziať tovar a zaplatiť za neho dodávateľovi dohodnutú cenu podľa platobných podmienok dohodnutých v tejto dohode.
2. Dodávateľ sa zaväzuje, že objednávateľovi bude dodávať tovar špecifikovaný v Prílohe č. 1 tejto dohody za cenu uvedenú v Prílohe č. 2 tejto dohody priebežne podľa skutočných potrieb objednávateľa, a to čo do množstva a druhu určeného objednávateľom v jednotlivých objednávkach v súlade s príslušnými legislatívnymi predpismi a zároveň objednávateľovi umožní nadobúdať vlastnícke právo k tomuto tovaru.
3. Dodávateľ sa zaväzuje:
4. dodávať tovar podľa objednávok objednávateľa,
5. potvrdiť objednávku do dvoch pracovných dní od jej doručenia objednávateľom podľa bodu 5.1 a dodať tovar do najneskôr do 14 dní od doručenia objednávky,
6. dodávať tovary výlučne podľa špecifikácie uvedenej pri každom tovare v Prílohe č. 1 dohody.

3.4. Objednávateľ nie je povinný zakúpiť celé predpokladané množstvo tovaru tvoriaceho predmet dohody, ani jeho predpokladaný finančný objem. Celkové zakúpené množstvo predmetu dohody bude závisieť od finančných možností a konečných potrieb objednávateľa.

## Článok IV. Cena tovaru

1. Cena za predmet plnenia dohody je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov a v súlade s cenovou ponukou uvedenou v Prílohe č. 2 tejto dohody.
2. Zmluvná cena pokrýva všetky ekonomicky oprávnené náklady dodávateľa vynaložené v súvislosti s dodávkou predmetu plnenia dohody, napr. prepravné obaly na prepravu tovaru, doprava na miesto dodania prepravnými prostriedkami dodávateľa a v súlade s príslušnými legislatívnymi predpismi, vyložením tovaru na konkrétne miesto. V cene sú zahrnuté náklady spojené s výmenou reklamovaného tovaru počas záručnej doby.
3. Fakturovaná cena za predmet plnenia dohody bude určená podľa skutočne dodaných množstiev a druhov tovarov v zmysle Prílohy č. 2 tejto dohody. Predmetom fakturácie bude iba skutočne objednaný a dodaný tovar.
4. Zmluvná cena za predmet zákazky je cenou konečnou, t. j. nebude sa navyšovať o ďalšie náklady.
5. Zmluvné strany dohodli cenu predmetu dohody, tak ako je uvedená v Prílohe č. 2 tejto dohody:

Cena bez DPH: Eur

DPH: Eur

**Cena spolu s DPH: Eur**

## Článok V. Podmienky dodania a preberania tovaru

1. Dodávateľ je povinný dodávať predmet dohody na základe objednávky objednávateľa. Objednávky posielajú dodávateľ ovi zodpovedné osoby za jednotlivé súčasti objednávateľa podľa Prílohy č. 3 dohody.
2. Dodávka tovaru bude realizovaná dopravou na náklady dodávateľa, s vyložením na mieste určenom objednávateľom v súlade s článkom VI. ods. 1 tejto dohody.
3. Dodávka požadovaného tovaru sa uskutoční v čase dohodnutom v objednávke, najneskôr do štrnástich dní od doručenia objednávky. V prípade uzatvorenia čiastkovej zmluvy začne lehota dodania plynúť v deň nadobudnutia účinnosti čiastkovej zmluvy. Kratšiu, resp. dlhšiu lehotu dodania predmetu dohody môžu zmluvné strany určiť na základe dohody v čiastkovej zmluve/objednávke. Takto stanovená lehota dodania predmetu dohody je pre dodávateľa záväzná. Tovar za objednávateľa preberá zodpovedná osoba uvedená v objednávke v súlade s Prílohou č. 3 dohody.
4. Dodávateľ minimálne 24 hod. pred dodaním tovaru upozorní telefonicky alebo e - mailom osobu oprávnenú na prebratie tovaru na strane objednávateľa o čase dodania tovaru.
5. Tovar sa považuje za dodaný po podpísaní dodacieho listu zástupcami zmluvných strán s uvedením množstva a druhu dodaných tovarov, dátumom, pečiatkou.
6. Objednávateľ je pri prevzatí predmetu tejto dohody povinný prekontrolovať jeho úplnosť, kompletnosť, balenie a svojím podpisom na dodacom liste túto skutočnosť potvrdiť.
7. Objednávateľ je oprávnený odmietnuť dodávku predmetu tejto dohody v prípade, ak táto bola dodaná po lehote na dodanie tovaru určenej zmluvou alebo objednávkou, alebo ak má viditeľné vady (najmä poškodené obaly), alebo ak nebolo dodržané objednané množstvo a druh tovaru alebo vlastnosti a špecifikácia uvedená v Prílohe č. 1 tejto dohody. V takomto prípade sa bude postupovať akoby tovar nebol dodaný a objednávateľ je oprávnený odstúpiť od dohody.

## Článok VI. Miesto dodania a vyloženia tovaru a lehota dodania tovaru

1. Miesto dodania a vyloženia tovaru bude v súlade s Prílohou č. 3 definované v čiastkovej zmluve/ objednávke. Konkrétne, resp. iné miesto dodania bude spresnené v čiastkovej zmluve/objednávke.
2. Dodávateľ sa zaväzuje dodať predmet dohody podľa aktuálnych potrieb objednávateľa špecifikovaný v Prílohe č. 1 v súlade s článkom III ods. 2 tejto dohody najneskôr do 6 mesiacov od účinnosti dohody.

## Článok VII. Platobné podmienky

1. Objednávateľ sa zaväzuje za riadne a včas dodaný tovar zaplatiť dodávateľovi cenu podľa Prílohy č. 2 tejto dohody na základe faktúry vystavenej dodávateľom po dodaní tovaru podľa článku V. tejto dohody. Objednávateľ neposkytne dodávateľovi preddavok na zrealizovanie predmetu plnenia dohody.
2. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
3. Dodávateľ je povinný uvádzať vo faktúrach druh tovaru a počet tak, ako je uvedené v Prílohe č. 1 a v Prílohe č. 2 tejto dohody.
4. Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude spĺňať náležitosti podľa tohto článku alebo nebude vystavená v súlade so dohodou, objednávateľ ju vráti v lehote splatnosti dodávateľovi na dopracovanie. Opravená faktúra je splatná do 30 dní odo dňa jej prevzatia a odsúhlasenia objednávateľom. Faktúry budú uhrádzané výhradne prevodným príkazom.

## Článok VIII. Záruky na tovary

1. Zmluvné strany sa dohodli, že záručná doba na predmet dohody - dodaný tovar je 24 mesiacov odo dňa dodania tovaru.
2. Dodávateľ zodpovedá za to, že tovar bude riadne dodaný v súlade s touto dohodou, bude mať vlastnosti dohodnuté v tejto dohode, bude v súlade s právnymi predpismi a bude spĺňať všetky náležitosti stanovené platnou legislatívou.
3. Dodávateľ zodpovedá za kvalitu dodávaných tovarov, vrátane skrytých vád tovaru počas celého trvania záručnej doby.
4. Objednávateľ je oprávnený reklamovať vady dodaného tovaru e-mailom. Súčasťou môže byť aj fotodokumentácia reklamovaného tovaru. Náklady na dopravu súvisiacu s reklamovaným tovarom znáša dodávateľ v plnom rozsahu.
5. Vady zjavné, kvalitatívne alebo množstevné, zistené pri prevzatí tovaru bude objednávateľ reklamovať najneskôr do 5 pracovných dní odo dňa dodania tovaru. Ostatné vady je objednávateľ povinný reklamovať okamžite po zistení vady, najneskôr však do skončenia záručnej doby.
6. Objednávateľ má právo v prípade zistenia akýchkoľvek vád dodaného tovaru na:
7. výmenu vadného tovaru za tovar nový, bezchybný, najneskôr do 3 dní od okamihu uplatnenia zodpovednosti za vady,
8. odstúpenie od dohody v prípade nesplnenia povinnosti dodávateľa vymeniť vadný tovar za bezchybný v stanovenej lehote alebo v prípade, ak objednávateľ požadoval v rámci jedného kalendárneho mesiaca reklamáciu viac ako trikrát.
9. Objednávateľ bude akceptovať iba faktúru za dodávku bezchybného predmetu dohody, t. j. v súlade s dodacím listom.

## Článok IX. Sankcie

1. V prípade, že dodávateľ bude v omeškaní s plnením predmetu tejto dohody, teda s dodaním tovaru v lehote uvedenej v čl. V. ods. 3, objednávateľ si môže uplatniť zmluvnú pokutu vo výške 0,1 % za každý začatý deň omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.
2. V prípade, že dodávateľ bude v omeškaní s dodaním reklamovaného tovaru v lehote uvedenej v čl. VIII. ods. 6 písm. a), objednávateľ si môže uplatniť zmluvnú pokutu vo výške 0,1 % za každý začatý deň omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.
3. Ak dodávateľ nedodrží jednotkové ceny uvedené v Prílohe č. 1 tejto dohody, objednávateľ je oprávnený si uplatniť zmluvnú pokutu vo výške 100 € za každú jednu nesprávne vyfakturovanú položku.
4. V prípade, že dodávateľ nedodrží vlastnosti tovaru uvedené v Prílohe č. 1 dohody alebo nedodrží niektorú z požiadaviek na tovar uvedenú v čl. III ods. 3 dohody, je objednávateľ oprávnený uplatniť zmluvnú pokutu vo výške 0,1 % z hodnoty vadného plnenia za každé jedno porušenie.
5. Ak nebude vykonaná úhrada dodávateľovi v zmysle platobných podmienok tejto dohody, môže si dodávateľ uplatniť za každý deň omeškania úrok z omeškania v zákonnej výške z hodnoty neuhradenej faktúry.
6. V prípade, ak zmluvná strana poruší dohody podstatným spôsobom podľa čl. X. ods. 3, je zmluvná strana, okrem odstúpenia od dohody, oprávnená uplatniť si zmluvnú pokutu vo výške 5% z celkovej zmluvnej ceny.
7. V prípade, ak zmluvná strana poruší dohodu iným ako podstatným spôsobom a takéto porušenie nenapraví ani v dodatočnej primeranej lehote určenej na nápravu, je druhá zmluvná strana, okrem odstúpenia od dohody, oprávnená uplatniť si pokutu vo výške 5% z celkovej zmluvnej ceny.
8. Zmluvné pokuty sú splatné do 14 dní odo dňa doručenia výzvy na ich uhradenie. Objednávateľ je však oprávnený aj započítať akúkoľvek svoju i nesplatnú pohľadávku, ktorú má voči dodávateľovi, s pohľadávkou, i nesplatnou, ktorá vznikne z tejto dohody dodávateľovi voči objednávateľovi. Zápočet pohľadávok môže objednávateľ uplatniť pri úhrade faktúry dodávateľa.
9. Zaplatením zmluvnej pokuty nie je dotknutý nárok objednávateľ a požadovať náhradu škody.

## Článok X. Právo odstúpenia od dohody

1. Dohodu je možné ukončiť dohodou zmluvných strán k určitému dátumu alebo odstúpením od dohody.
2. Odstúpenie od dohody je možné:
3. pri podstatnom porušení dohody druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior), napr. v prípade poistnej udalosti, živelnej udalosti,
4. ak dodávateľ poruší dohodu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej objednávateľom.
5. Za podstatné porušenie dohody na účely odstúpenia od tejto dohody sa považuje najmä:
6. dodanie tovaru za iné ako jednotkové ceny uvedené v Prílohe č. 1 dohody,
7. ak predmet plnenia dohody bude fakturovaný v rozpore s dohodnutými podmienkami v dohode alebo bude opakovane fakturovaný,
8. neschopnosť dodávateľa dodať predmet dohody za jednotkové ceny uvedené v Prílohe č. 2 dohody,
9. omeškanie dodávateľa s dodávkou tovaru o viac ako 2 pracovné dni,
10. omeškanie dodávateľa s dodaním reklamovaného tovaru o viac ako 2 pracovné dni,
11. omeškanie objednávateľa s úhradou faktúry o viac ako 15 dní,
12. omeškanie zmluvnej strany s úhradou sankcie o viac ako 15 dní,
13. dodávateľ poskytne objednávateľovi predmet dohody takým spôsobom, ktorý je v rozpore s touto dohodou (napr. nebolo dodržané objednané množstvo a druh tovaru alebo vlastnosti a špecifikácia uvedená v Prílohe č. 1 tejto dohody, opätovné dodanie nekvalitného tovaru, tovaru so zjavnými vadami alebo tovaru nespĺňajúceho kritéria podľa čl. III. ods. 3 v prípade, že objednávateľ na nedostatky dodávateľ a aspoň raz písomne alebo elektronicky, prostredníctvom emailu upozornil),
14. ak dodávateľ alebo objednávateľ vstúpi do likvidácie, na jeho majetok bude vyhlásený konkurz, konkurzné konanie bolo zastavené pre nedostatok majetku, bude začatá reštrukturalizácia, bude zahájené exekučné konanie.
15. Dohoda zaniká dňom doručenia písomného oznámenia o odstúpení od dohody druhej zmluvnej strane.
16. Odstúpením od dohody nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty.

## Článok XI. Zmena dohody

1. Zmluvné strany sa dohodli, že túto dohodu je možné meniť v súlade s § 18 ods. 1 písm. a) zákona o verejnom obstarávaní jednostranne na základe písomného oznámenia zo strany objednávateľa za podmienok dohodnutých v tomto článku.
2. Dodávateľ berie na vedomie, že predmet dohody je dodávaný za účelom zabezpečenia bežnej prevádzky Univerzity Komenského v Bratislave, jej fakúlt, samostatne hospodáriacich súčastí a centrálne financovaných súčastí. Z tohto dôvodu nie je zo strany objednávateľa možné presne určiť množstvo tovarov, ktoré bude nevyhnutné na zabezpečenie potrieb podľa predchádzajúcej vety.
3. V nadväznosti na bod 2 tohto Článku je objednávateľ oprávnený jednostranne navýšiť alebo znížiť celkové množstvo jednotlivých druhov tovarov, ktoré majú byť dodané na základe tejto dohody a sú uvedené v Prílohe č. 1, a to počas platnosti tejto dohody, teda pred dodaním celého predmetu dohody.
4. Jednostranné navýšenie alebo zníženie celkového množstva tovarov uskutoční objednávateľ na základe písomného oznámenia, ktoré zašle e – mailom dodávateľovi. Písomné oznámenie musí obsahovať najmä označenie jednotlivých položiek, ktorých sa navýšenie týka a uvedenie množstva, o ktoré sa pôvodné množstvo tovarov zvyšuje alebo znižuje.
5. Navýšenie alebo zníženie celkového množstva dodaných tovarov v súlade s týmto článkom je objednávateľ oprávnený uplatniť aj opakovane. Hodnota všetkých navýšení a znížení môže byť maximálne 30 % zmluvnej ceny uvedenej v Článku IV tejto dohody.
6. Zmenou dohody v zmysle tohto Článku nemôže dôjsť k zmene jednotkových cien tovarov uvedených v Prílohe č. 1.

## Článok XII. Záverečné ustanovenia

1. Právne vzťahy oboch zmluvných strán neupravené touto dohodou sa riadia príslušnými ustanoveniami Obchodného zákonníka a ostatnými právnymi predpismi SR.
2. Táto dohoda nadobúda platnosť dňom jej podpisu obidvoma zmluvnými stranami a účinnosť v deň nasledujúci po dni jej zverejnenia v Centrálnom registri zmlúv vedenom Úradom vlády SR.
3. Dodávateľ berie na vedomie zverejnenie tejto dohody v celom rozsahu v Centrálnom registri zmlúv vedenom Úradom vlády SR.
4. Dohoda je vyhotovená v dvoch rovnopisoch, pričom objednávateľ aj dodávateľ dostanú po jednom rovnopise.
5. Zmluvné strany prehlasujú, že dohodu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.

Príloha č. 1: Opis predmetu dohody

Príloha č. 2: Cenová ponuka

Príloha č. 3: Zoznam kontaktných osôb a miesta dodania

V Bratislave dňa ........................... V Bratislave dňa ...........................

za Objednávateľa: za Dodávateľa:

...........................................................

Ing. Ingrid Kútna Želonková, PhD.

kvestorka

Univerzita Komenského v Bratislave

........................................................